**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 30.05.2018, ora 08.00 – 31.05.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 31.05.2018, ora 07.00**

**RÂURI**

**Debitele au fost, în general, în scădere**, exceptând râurile din bazinele hidrografice: Vedea, Siret, cele din Dobrogea, bazinul superior al Ialomiței, bazinul inferior al Argeșului, bazinul superior și mijlociu al Oltului, cursul mijlociu al Prutului și afluenții acestuia, unde au fost relativ staţionare.

 Debitele se situează, în general, la valori cuprinse între 30-70% din mediile multianuale lunare, mai mici (sub 30% din normalele lunare) pe râurile din bazinele hidrografice: Iza, Tur, Lăpuş, Someșul Mare, Crasna, Barcău, Crișul Repede, Târnave, Iara, Siret, pe cursul superior al Mureșului și pe unii afluenţi ai Someșului, Crișului Negru, Oltului, Argeşului superior şi Prutului.

 Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în general în scădere,** exceptând râurile din bazinele hidrografice: Crasna, Barcău, Caraş, Nera, Cerna, Olt, Vedea, Argeș, Ialomița, Siret, Prut şi pe râurile din Dobrogea, unde vor fi relativ staţionare.

Sunt posibile creşteri izolate de niveluri şi debite pe unele râuri mici din zonele de munte din vestul și nord-vestul a țării ca urmare a precipitaţiilor slabe cantitativ prevăzute.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 30.05 – 31.05.2018 a fost în scădere, având valoarea de 4.700 m3/s, sub media multianuală a lunii mai (7250 m3/s).

Pe tot sectorul aval Porţile de Fier debitele au fost în scădere.

**Debitul la intrarea în ţară (secţiunea Baziaş) va fi relativ staţionar (4.700 m3/s).**

Pe tot sectorul aval Porţile de Fier debitele vor fi în scădere.

**2.** **Situaţia meteorologică în intervalul 30.05.2018, ora 09.00 – 31.05.2018, ora 06.00**

**ÎN ŢARĂ**

**Vremea a fost în continuare frumoasă** și caldă, cu valori de temperatură peste cele obișnuite la sfârșitul lunii mai, în special în nordul și în centrul țării, unde abaterile față de normele climatologice au fost de 5...7 grade. Cerul a fost senin în regiunile vestice, precum și în partea de est a teritoriului și variabil la parțial noros în restul zonelor. Vântul a fost moderat la munte, în Dobrogea, sudul Banatului și Transilvania și a suflat slab în celelalte regiuni. Temperaturile maxime s-au încadrat între 22 de grade la Mangalia și 31 de grade la Satu Mare, Oradea și Gurahonț, iar la ora 06.00 se înregistrau valori termice între 3 grade la Întorsura Buzăului și 19 grade la Șiria și Cotnari.

**LA BUCUREŞTI**

**Vremea s-a menținut frumoasă** și caldă, cu temperaturi peste normele climatologice ale datei. Cerul a fost variabil, iar vântul a suflat slab până la moderat. Temperatura maximă a fost de 28 de grade la Afumați și 29 de grade la Filaret și Băneasa, iar la ora 06.00 se înregistrau 10 grade la stația meteo Băneasa, 13 grade la Afumați și 15 grade la Filaret.

**3. Prognoza meteorologică în intervalul 31.05.2018, ora 09.00 – 01.06.2018, ora 09.00**

**ÎN ŢARĂ**

**Vremea va deveni călduroasă** în majoritatea zonelor, astfel că temperaturile maxime, mult mai ridicate decât cele normale pentru sfârșitul lunii mai, se vor situa între 25 și 33 de grade. Cerul va fi variabil, cu înnorări temporare în vestul și nord-vestul țării, mai accentuate după-amiaza, când, izolat, în zona montană aferentă vor fi ploi de scurtă durată și descărcări electrice. Vântul va sufla slab și moderat. Minimele termice vor fi cuprinse între 5 grade în depresiunile din estul Transilvaniei și în jurul a 20 de grade în Dealurile de Vest și pe litoral.

**LA BUCUREŞTI**

**Vremea va fi călduroasă**, iar temperatura maximă, mai ridicată decat în ziua precedentă, se va situa în jurul valorii de 32 de grade. Cerul va fi variabil la senin, iar vântul va sufla slab. Minima termică va fi de 16...18 grade, mai scăzută în zona preorășenească.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**S.G.A. Iași, G.N.M.-C.J. Iași** **și A.P.M. Iași revin cu** informaţii suplimentare referitoare la poluarea accidentală a cursului de apă râul Bahlui, din ziua de 29.05.2018, în jurul orei 12.00, unde a fost semnalat un fenomen de mortalitate piscicolă (sute de exemplare cu dimensiuni între 5-20 cm) în zona depoului RATP din municipiul Iași, jud. Iaşi (r. Bahlui (hm 173) - amonte confluenţă r. Rediu 50 m şi cursul de apă Bahlui (hm 169) aval confluenţă r. Rediu 400 m).

 În urma deplasării în teren a unui echipaj tehnic din cadrul A.B.A. Prut- Bârlad, S.G.A. Iași şi al Laboratorului de calitate apei ABA Prut-Bârlad, pe cursul de apă Bahlui, s-a constatat prezenţa de peşti morţi cu dimensiuni între 3 şi 20 cm, pe sectorul de râu afectat unde se constată şi prezenţa de macrofite emerse şi submerse.

Cursul de apă Rediu, pe sectorul amonte de confluenţă cu r. Bahlui - tronsonul casetat zona Kaufland Păcurari - Pod CF, prezintă o culoare albicioasă spre gri-deschis şi un miros specific apelor uzate menajere (conform analizelor probelor de apă recoltate).

Laboratorului ABA Prut-Bârlad a recoltat probe de apă în vederea efectuării analizelor fizico-chimice (tabel anexat), din următoarele secţiuni:

- c.a. Bahlui amonte 50 m confluenţă r. Rediu; c.a. Bahlui aval 50 m confluenţă r. Rediu;

- c.a. Bahlui aval 400 m confluenţă c.a. Rediu; c.a. Rediu amonte 50 m confluenţă cu r. Bahlui; c.a. Rediu amonte 10 m intrare în zona casetată.

Tabel: Rezultatul analizelor de calitate a apei din data de 29.05.2018

|  |  |  |
| --- | --- | --- |
| Data | Punct recoltare | Indicatori calitate  |
| pH (unit.pH) | Oxigen dizolvat (mg/l) | Saturatie oxigen% | Conductivitate µS/cm | Rez. Fix (mg/l) | CCO-Cr (mg/l) | NH4+ (mg/l) |
| 29.05.2018 | râul Bahlui amonte 50 m confluenta r. Rediu | 8.71 | 11.28 | 130 | 2389 | 1529 | 33.99 | 0.147 |
| râul Bahlui aval 50 m confluenta r. Rediu | 8.27 | 6.12 | 70.5 | 1868 | 1196 | 49.13 | 6.42 |
| râul Bahlui aval 400 m confluenta c.a. Rediu | 8.57 | 12.49 | 143.9 | 2335 | 1494 | 45.41 | 0.913 |
| râul Rediu amonte 50 m confluenta cu r. Bahlui | 8.03 | 0.9 | 11.5 | 1276 | 817 | 41.43 | 13.59 |
| râul Rediu amonte 10 m intrare in zona casetata | 8.07 | 4.65 | 59.2 | 1445 | 925 | 26.82 | 8.75 |
| Limite conf. ord 161/ 2006 pentru clasa II de calitate | **6,5-8,5** | **min.7,0** | - | nenormat | **750** | **25** | **0,8** |

Laboratorului ABA Prut-Bârlad a recoltat probe de peşti morţi (caras), în vederea efectuării analizelor biologice.

Personalul SGA Iaşi colectează peştele mort, în cantitate totală de 25 kg, în vederea depozitării şi distrugerii, conform prevederilor legale prin intermediul DSVSA Iaşi. S-au folosit 2 baraje de reţinere a peştelui mort.

Reprezentanții A.B.A. Prut- Bârlad - S.G.A. Iași, continuă verificările în teren, în vederea identificării cauzelor mortalităţii piscicole de pe râul Bahlui, solicitând în acest sens sprijin de la operatorul reţelei de canalizare centralizată a Municipiului Iaşi pentru identificarea poluatorului de pe râul Rediu.

**A.B.A. Jiu, GNM CJ Dolj şi APM Dolj** revin cu informaţii referitoare la poluarea accidentală de la data de 28.05.2018, la ora 19,30, în urma avariei colectorului Ø 6 " transport ţiţei apă sărată Bradeşti – Gherceşti ce aparţine OMV PETROM ASSET II Oltenia, pe raza localității Albești, jud.Dolj. Astfel, unda poluantă a ajuns în jurul orei 20.00, la data de 29.05.2018, de pe râul Amaradia în zona podului de pe Jiu - loc. Valea Stanciului, pod situat la cca 50 km aval de mun. Craiova, judeţul Dolj.

A.B.A. Jiu a instalat la ora 12.00 la data de 29.05.2018, pe toată lăţimea albiei minore a râului Jiu, amonte pod, un baraj  tip fustă, cu adâncimea fustei de 50 cm, cu ajutorul bărcii pneumatice furnizate de I.S.U.Oltenia.

În faţa acestuia, (amonte baraj tip fustă), la ora 20.00, la 29.05.2018, A.B.A. Jiu a lansat la apă  barajul absorbant furnizat de OMV PETROM, ca urmare a începerii apariţiei de irizaţii de produs petrolier pe suprafaţa apei, ulterior, echipa de intervenţie  aruncând spilsorb pe toată lăţimea zonei poluate.

Pe parcurul nopţii de 29.05.-30.05.2018, echipa de intervenţie a A.B.A. Jiu (dotată cu generator şi proiectoare), formată din 10 persoane  precum şi cinci persoane din partea OIL DEPOL, a intervenit sporadic  cu spilsorb pentru neutralizarea irizațiilor.

Echipa de la I.S.U. Oltenia a ridicat în cursul dimineţii (30.05.2018)  barajul absorbant furnizat de OMV PETROM, sub supravegherea A.B.A. Jiu- acesta urmând a fi neutralizat de OIL DEPOL Constanta în Parcul Brădeşti sector 3- ASSET II Oltenia, jud. Dolj.

Deasemenea a fost ridicat barajul cu fustă de echipa de intervenţie a A.B.A. Jiu.

Rămâne în monitorizare și sectorul Valea Staciului Zăval, de pe cursul inferior al răului Jiu.

În momentul de fată nu mai există irizatii pe râul Jiu, pe sectorul râu Jiu – aval confluentă râu Amaradia- pod Valea Stanciului, pe lungimea de 66,3 km, dar pentru siguranţă, A.B.A Jiu a verificat tot sectorul de curs de apă până la confluenţă cu fl. Dunărea , pe lungimea de 96 km, A.B.A. Jiu si S.G.A. Dolj vor continua monitorizarea râului Jiu (aval confluentă râu Amaradia) până la confluenţa cu fluviul Dunărea.

În momentul de faţă, OMV PETROM continuă măsurile de ecologizare şi aducere la starea iniţială a malurilor cursului de apă Amaradia, afectat de poluarea cu ţiţei pe sectorul Albeşti- confluenţă râu Jiu ( 6,65 km), precum şi a cursului de apă  prin depoluarea cu spilsorb a eventualelor reziduuri şi irizaţii de produs petrolier, termenul impus de A.B.A. Jiu prin adresa nr.8188/CP/30.05.2018 de realizare a acestora, fiind până pe 31 mai 2018, ora 16.00. OMV PETROM a fost amendat de catre GNM CJ Dolj cu 100.000 lei.

Se va reveni cu amănunte suplimentare.

**ABA Mureş şi GNM, Comisariatul Judeţean Mureş** revin cu informaţii suplimentare referitoare la poluarea accidentală de la data de 20.05.2018, ora 09.45, de pe pârâul Pocloş, afluent de stânga al Mureșului, curs care traversează municipiul Tg. Mureș, unde a fost observată mortalitate piscicolă (cca 4-5 kg. pești morți din specia ”gobio gobio” (porcuşor) de dimensiuni între 8-12 cm) şi miros puternic în dreptul evacuării pluviale. Personalul de la SGA Mureş şi ABA Mureş, s-a deplasat în teren pentru investigaţii.

Au fost prelevate 4 probe de apa suprafaţă din pr.Poclos şi o probă din evacuarea de apă pluvială GP4 str.Tudor Vladimirescu, nr.104. Au fost recoltate şi probe de peşti morţi.

Tabel 1: rezultatul analizelor: pe probele de apă prelevate la 20.05.2018 pr. Pocloş

|  |  |  |  |  |  |  |
| --- | --- | --- | --- | --- | --- | --- |
| **Indicator de calitate**  |  **U.M.** | Proba nr.4 apa suprafata Pr. Pocloșamonte 500 m de GP4 str. T.Vladimirescu 104 | Proba nr.2 apa suprafata Pr. Pocloșpodul la intersectia cu str. Iuliu Maniu | Proba nr.1 apa suprafata Pr. Pocloșpodul la intersectia cu str. Libertatii | Proba nr.5 apa supraf. Pr. Pocloșamonte 50 m de confluenta cu r.Mures | **Limite conf. Ord. 161/ 2006 pentru clasa II de calitate** |

|  |  |  |  |  |  |  |
| --- | --- | --- | --- | --- | --- | --- |
| *ora recoltarii* |  | *11:45* | *10:45* | *10:30* | *12:30* |  |
| pH | pH | 8,28 | 8,45 | 8,65 | 8,21 | **6,5-8,5** |
| Conductivitate | µS/cm | 1036 | 969 | 965 | 1082 |  |
| Suspensii | mg/l | 9,4 | 8,8 | 9,2 | 9 |  |
| Reziduu filtrabil la 105 C | mg/l |  664 |  644 | 612 |  632 | **750** |
| Oxigen dizolvat | mg /l | 10,4 | 8,28 | 7,35 | 7,58 | **min.7,0** |
| CBO 5 | mg /l O2 | 3,52 | 7,71 | 7,04 | 7,53 | **5** |
| CCO-Cr | mg /O2 | 27,8 | 31,2 | 31,7 | 41,5 | **25** |
| Amoniu | mg/l N  | 0,9 | 2,5 | 1,5 | 3,8 | **0,8** |
| Azotit | mg/l N | 0,15 | 0,23 | 0,18 | 0,25 | **0,03** |
| Azotat  |  mg/l N | 1,1 | 0,671 | 0,528 | 0,489 | **3** |
| Azot total | mg/l N | 2,63 | 5,4 | 4,1 | 6,7 | **7** |
| Fosfor total | mg/l P | 0,264 | 0,516 | 0,394 | 0,622 | **0,2** |
| Cloruri |  mg/l | 116 | 88,6 | 105 | 111 | **50** |
| Sulfati | mg/l | 69,8 | 66,6 | 63,7 | 73,6 | **120** |
| Fenoli | mg/l | - | - | - | - | **0,005** |
| Detergenti |  mg/l | < 0,10 | 0,284 | 0,285 | 0,28 | **0,2** |
| Zinc |  mg/l | - | - | - | - | **0,2** |
| Cadmiu |  mg/l | - | - | - | - | **0,001** |
| Plumb |  mg/l | - | - | - | - | **0,01** |

Tabel 2: rezultatul analizelor: pe probele de apă uzate prelevate la 20.05.2018

|  |  |  |  |
| --- | --- | --- | --- |
| **Indicator de calitate**  |  **U.M.** | Proba nr.3 apa uzata Pr. PocloșEv.Pluvial GP4 str. T.Vladimirescu nr.104 | **Limite  stabilite prin HG 188/2002** **(NTPA 001**) |
| *ora recoltarii* |  | *11:30* |  |
| pH | pH | 8,12 | **6,5-8,5** |
| Conductivitate | µS/cm | 1048 |  |
| Suspensii | mg/l | 105 | **35** |
| Reziduu filtrabil la 105 C | mg/l |  584 |  **2000** |
| CBO 5 | mg /l O2 | 215 | **25** |
| CCO-Cr | mg /O2 | 415 | **125** |
| Amoniu | mg/l N  | 50 (64,2 mg/l NH4+) | **2** |
| Azotit | mg/l N | 0,09 (0,296 mg/l NO2-) | **1** |
| Azotat  |  mg/l N | 0,771 ( mg/l NO3-) | **25** |
| Azot total | mg/l N | 57,0 | **10** |
| Fosfor total | mg/l P | 6,64 | **1** |
| Fenoli | mg/l | 0,01 | **0,3** |
| Detergenti |  mg/l | 3,1 | **0,5** |
| Extractibile  |  mg/l | 36,8 | **-** |
| Zinc |  mg/l | 0,08 | **-** |
| Cadmiu |  mg/l | < 0,25 | **-** |
| Plumb |  mg/l | < 5,0 | **-** |

Conform buletinelor de analize pe probele de apă, recoltate la data de 20.05.2018, se constată valori mari la următorii indicatori, specifici apelor uzate menajere: CBO5, CCO-Cr, Amoniu, Azot total, Fosfor total, Detergenţi şi Extractibile, care au poluat Pârâul Pocloș, aval pod str.Iuliu Maniu până la 100 m amonte de confluenţă cu râul Mureş.

Conform Notelor de Constatare încheiate de către Comp.Inspecție SGA Mureș în comun cu Garda de Mediu la 21.05.2018 și împreună cu reprezentantul SC Compania Aquaserv SA Tg Mureș în 22.05.2018, s-au făcut următoarele constatări:

-Pe gura de evacuare GP4, s-a evacuat în pr.Pocloș apa uzată cu debit aprox.2 l/s, având un aspect închis la culoare (cenuşiu), miros caracteristic de ape uzate fecaloid-menajere. Prezenţa apei uzate la gura de vărsare GP4 constatată la data de 20.05.208 de către reprezentanții SGA Mureș și la data de 22.05.2018, ambele în jurul orei 12:00, sunt cauzate de blocajul pațial al rețelei de canalizare menajeră în perioada vârfului orar maxim de dimineață, care se manifestă cu creșteri de debite la orele de pranz. Intrarea sub presiune a rețelei a cauzat transferul apei uzate în rețeaua de canalizare pluvială, respectiv în gura de vărsare GP4.

- Reprezentanții SC Compania Aquaserv SA au identificat blocajul pe bulevardul Pandurilor nr.36 și au stopat fenomenul de evacuare a apei uzate în pr. Pocloș.

S-au luat măsuri de mărire a numărului de inspecții pentru verificarea deversărilor prin gurile de vărsare pluviale, astfel încât să se depisteze în timp util orice evacuare neconformă de ape uzate in cursurile de apă.

 -Se verifică gradul de colmatare a rețelei de canalizare din zona bulev.Pandurilor nr.34-38 și spălarea rețelei de canalizare pentru prevenirea înfundării acesteia.

Cauza poluării a fost gospodărirea necorespunzătoare a reţelei de apă uzată menajeră de Compania Aquaserv SA Tg Mureş.

**S.G.A. Mureș** revine cu informaţii despre poluarea cu ape uzate a râului Mureș în aval de baraj priză nr. 2 Târgu Mureș din ziua de 23.05.2018, ora 19.00. Rezultatele analizelor probelor de apă prelevate au indicat faptul că apele uzate evacuate prin canalul pluvial al S.C. Compania Aquaserv S.A. au o concentraţie relativ ridicată de materii în suspensie, substanţe organice (CCO-Cr), fosfor total, azot total (tabel ataşat).

Tabel: rezultate pe probele de apă recoltate la data de 23.05.2018 din R. Mureş

|  |  |  |  |  |  |  |  |
| --- | --- | --- | --- | --- | --- | --- | --- |
| **Indicator-ul de calitate**  | **U.M.** |  |  |  |  |  |  |
| **Evacuarea din canalul pluvial** **Pr.1** | **Aut.nr 248/26.10.2016-31.10.2019** | **Apă de suprafaţă****r. Mureş, 15 m amonte de evacuare din canalul pluvial****Pr.2** | **Apă de suprafaţă, r. Mureş, 15m aval de evacuarea din canalul pluvial****Pr.3** | **Apă de suprafaţă, r. Mureş, 150m aval de evacuarea din canalul pluvial****Pr.4** | **Limite conform Ord. 161/2006 pentru clasa a II-a de calitate** |
| *ora recoltarii* |  | 19:00 |  | 19:05 | 19:10 |  19:35  |  |
| pH | U.pH | 8,3(20,4 ºC) |  | 7,9(21,1ºC) | 7,6(22,5ºC) | 7,6(22,2ºC) | **6,5-8,5** |
| Materii in suspensie | mg/l | 376 | 60mg/l | 23,2 | 135 | 73,6 |  |
| CCO-Cr | mg/l O2 |  86,4 |  |  15,8 |  26,7 |  75,9 |  **25** |
| CBO5 | mg/l O2 | 25,6 |  | 3,31 | 4,23 |  45,7 | **5** |
| Azot total  | mg/l N | 5,5 |  | 1,23 | 2,4 | 1,65 | **3** |
| Fosfor total  | mg/lP | 0,670 |  | 0,128 | 0,26 | 0,16 | **0,2** |
| Aluminiu | µg/l Al | 93,3 | 5 mg/l | 54,0 | 122,0 | 108,0 |  |

Apa de suprafață a râului Mureș prezintă o deteriorare a calității până la cca.150 m în aval, neîncadrându-se în limitele clasei a II-a de calitate conform Ord. 161/2006 în ceea ce privește conţinutul de substanţe organice (CCO-Cr). De asemenea, pe sectorul afectat de poluare apa avea o turbiditate crescută, reducând absorbţia oxigenului la suprafaţa apei, cu consecinţe negative asupra proceselor de autoepurare. Nu s-a înregistrat mortalitate piscicolă.

**În** data de 29.05.2018 s-a încheiat o notă de constatare între reprezentanţii SGA Mureş şi reprezentantul SC Compania Aquaserv SA Tg-Mureş.

Măsurile consemnate:

- Remedierea problemelor apărute la uzina de tratare apă potabilă și încadrarea indicatorilor de calitate pentru apele uzate tehnologice evacuate din cadrul uzinei.

- respectarea întocmai a prevederilor autorizatiei de gospodarire a apelor.

Agentului poluator SC Compania Aquaserv SA Tg Mureș, i s-a aplicat amenda de 40000 lei, încadrată la art. 88, alin. 1, lit. 3, din Legea Apelor nr 107/1996 cu completările și modificările ulterioare, conform Procesului –Verbal de constatare şi sancţionare a contravenţiilor în domeniul gospodăririi apelor din ziua de 29.05.2018.

Cheltuielile privind poluarea în valoare de 4046,64 lei se vor factura unității SC Compania Aquaserv SA Tg. Mureș.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că,din rezultatele analizelor efectuate în intervalul 26-29.05.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**SGA Neamţ şi GNM CJ Harghita** informează despre **un incident auto în care a fost implicat un TIR cu 18 tone de recipienţi plini cu acid sulfuric, în zona de serpentine spre localitatea Bilbor (jud. Harghita), pe traseul Borsec-Topliţa, la data de 30.05.2018, orele 14.00**. Iniţial, TIR-ul a blocat drumul iar recipienţii au fost în pericol iminent de răsturnare în decor, camionul fiind oprit în parapeţi. S-au căutat utilaje de intervenţie pentru repunerea TIR-ului pe zona carosabilă şi îndepărtarea pericolului, deasemenea au fost pregătite substanţe inhibitoare pentru depoluare în cazul răsturnării şi antrenării substanţelor poluante pe sol şi în pârâul de la baza versantului, afluent al râului Bistricioara.

Au fost informate Instituţia Prefectului Neamţ şi ISU Petrodava Neamţ. Personalul din cadrul SGA Neamţ s-a deplasat la faţa locului pentrua lua măsurile ce se impun în astfel de situaţii şi a preleva probe de apă.

Ulterior, după câteva ore situaţia a fost remediată, nemaiexistând riscul scurgerii de substanţe periculoase în cursul de apă.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 29.05.2018 - 30.05.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**